نفیسہ علی

نفیسہ علی (بنگالی: নাফিসা আলি) (پیدائش: 18 جنوری، 1957ء) بھارت سے تعلق رکھنے والی ایک بنگالی اداکارہ اور سماجی کارکن ہیں۔

ابتدائی زندگی 
نفیسہ فوٹوگرافر احمد علی اور فیلومینا ٹوریسان (Philomena Torresan) کے یہاں کولکاتا، مغربی بنگال میں پیدا ہوئیں۔ احمد ایس واجد علی کے بیٹے اور زیب النساء حمیداللہ کے بھائی تھے۔ وہ بنگلہ دیش کے مکتی جودھا فوجی بیر پرتیک اختر احمد کے رشتے داروں میں سے ہیں۔ ان کی ماں اب آسٹریلیا میں قیام پزیر ہیں۔

نفیسہ لا مارٹینئیر کولکاتا سے سینیئر کیمبرج گئیں۔ وہ ویدانت کا مطالعہ کر چکی ہیں جسے چِنمیا مشن آف ورلڈ انڈرسٹینڈنگ نے فراہم کیا تھا۔

ان کے شوہر چوگان کھلاڑی اور ارجنا ایوارڈ یافتہ موظف کرنل آر ایس سودھی ہیں۔ شادی کے بعد وہ پیشہ ورانہ کام کرنا بند کر چکی تھیں اور اپنے تین بچوں پر توجہ کر رہی تھیں: دختران: ارمانہ اور پِیا فرزند اجیت۔

کریئر 
نفیسہ علی کئی میدانوں میں کامیاب رہی ہیں۔ وہ 1972ء-1974ء کے بیچ قومی پیراکی کی چیمپئن رہ چکی ہیں۔ وہ 1976ء میں مِس انڈیا رہ چکی ہیں اور 1977ء کے مس انٹرنیشنل میں رنر اپ رہی ہیں۔ علی کلکتہ جمخانہ میں 1979ء میں جاکی بھی رہ چکی ہیں۔

اداکاری کا کریئر 
نفیسہ کئی بالی وڈ فلموں میں اداکاری کر چکی ہیں، جن میں جنون (1979ء) جس میں ششی کپور بھی رہے ہیں، امیتابھ بچن کے ساتھ میجر صاب (1998ء)، بے وفا، لائف ان اے میٹرو (2007ء) اور پگلا یملا دیوانہ دھرمیندر کے ساتھ۔

وہ ایک ملیالم فلم میں کام کر چکی ہیں جس کا عنوان بِگ بی ہے اور جس میں مموٹی نے کام کیا تھا۔ وہ ایکشن انڈیا سے جڑی ہیں جو ایڈز بیداری کو بھارت میں پھیلانے والی تنظیم ہے۔

سیاسی کریئر 
نفیسہ 2004ء کے لوک سبھا انتخابات جنوبی کولکاتا سے ناکام طور پر لڑ چکی ہیں۔ 5 اپریل 2009ء کو وہ لکھنؤ سے لوک سبھا انتخابات کے لیے سماج وادی پارٹی کے ٹکٹ پر لڑنے کے لیے فائل کر چکی تھیں کیونکہ سنجے دت سابقہ سزا کی وجہ سے عدالت سے نااہل قرار دیے گئے تھے۔ وہ نومبر 2009ء میں انڈین نیشنل کانگریس میں دوبارہ شامل ہوئیں اور سونیا گاندھی سے سماج وادی پارٹی کے لیے لڑنے کی وجہ سے معذرت چاہی۔

ذاتی زندگی 
نفیسہ علی کے شوہر چوگان کھلاڑی اور ارجنا ایوارڈ یافتہ موظف کرنل آر ایس سودھی ہیں۔

ستمبر 2005ء میں چلڈرنس فلم فیسٹول آف انڈیا کی صدر نشین بنیں۔

مزید دیکھیے 
 بھارتی خواتین ایتھلیٹوں کی فہرست کا صفحہ

حوالہ جات

بیرونی روابط 
 
 An interview with Nafisa Ali
 A write-up on Nafisa Ali
 Nafeesa Ali's website

1956ء کی پیدائشیں
1957ء کی پیدائشیں
اکیسویں صدی کی بھارتی اداکارائیں
اکیسویں صدی کی بھارتی خواتین سیاست دان
اکیسویں صدی کے بھارتی سیاست دان
بقید حیات شخصیات
بیسویں صدی کی بھارتی اداکارائیں
بیسویں صدی کی بھارتی خواتین
بھارتی اداکار سیاست دان
بھارتی فعالیت پسند برائے انسانی حقوق
بھارتی فلمی اداکارائیں
بھارتی کھلاڑی-سیاست دان
بھارتی فعالیت پسند خواتین
فیمنا مس انڈیا فاتحین
ممبئی کی اداکارائیں
ممبئی کے کھلاڑی
مہاراشٹر سے انڈین نیشنل کانگریس کے سیاست دان
مہاراشٹر کی خواتین سیاست دان
مہاراشٹر کی خواتین کھلاڑی
ہندی سنیما کی اداکارائیں
ملیالم فلمی اداکارائیں
بیسویں صدی کی بھارتی شخصیات
چھوٹے پیغام خانوں کا استعمال کرنے والے مضامین
ویکی ڈیٹا سے مطابقت رکھنے والی مختصر تفصیل